text: Udsigt til magtskifte i Fredericia
  19 november 2013 kl. 20.15
  Socialdemokraternes Jacob Bjerregaard ligner mere og mere en stor vinder i Fredericia.
  Jacob Bjerregaard venter spændt, siger han til TV SYD ovenpå den seneste prognose, og det er med god grund.
  Seneste prognose giver Socialdemokraterne i Fredericia fire mandater ekstra i byrådet. Hvis det resultat holder, kan de sammen med SF mønstre et rent rødt flertal i det nye byråd.
  